Diari Oficial de la Generalitat Valenciana


Sumari del DOGV 5409, del 18-12-2006 (2006/13206)

Notificació a Conrado Guasch Gargallo i altra de la interlocutòria dictada en les actuacions de l'assumpte civil número 1.246/2005.
-----------------------------------------------------------------------------------------------------------------------------------

### Dades del document

Número de DOGV
:   5409

Data del DOGV
:   18-12-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/13054


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació a Conrado Guasch Gargallo i altra de la interlocutòria dictada en les actuacions de l'assumpte civil número 1.246/2005. [2006/Q13615]  
Procediment: assumpte civil 1.246/2005  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el juí a què es fa referència s'ha dictat la resolució el text de la qual, literalment, diu així:  
«Interlocutòria número 1.296/2006  
Castelló de la Plana, 9 de novembre de 2006  
Fets  
1. En data 4 de novembre de 2005 li va arribar per torn a este jutjat l'escrit de la lletrada la senyora Calvo Forner, habilitada per la Generalitat valenciana, que promovia l'expedient d'acolliment familiar judicial simple de la menor Jennifer Guasch Ángel, nascuda a Vila-real el 4 de març de 1996, sobre la base dels fets que va estimar pertinents i que acompanyada dels oportuns informes.  
2. Que es va incoar el corresponent expedient de jurisdicció voluntària amb el número 1.246/2005, i es va acordar demanar el consentiment de les persones proposades per a rebre la menor en acolliment, així com als pares d'esta menor, Conrado Guasch Gargallo i Carmen Ángel López.  
3. Que, una vegada verificat l'anterior, van passar les actuacions al Ministeri Fiscal, el qual va emetre un informe favorable a la sol·licitud d'acolliment familiar judicial simple de la menor Jennifer Guasch Ángel amb la família proposada per l'entitat pública, atés que això, a la vista del contingut de l'expedient, era el més beneficiós per a esta menor.  
Raonaments jurídics  
1. Després de tramitat el present expedient d'acolliment familiar judicial simple de la menor Jennifer Guasch Ángel amb subjecció al que disposa l'article 1.828 de la Llei d'Enjudiciament Civil, i atés el contingut i l'abast de la documentació i informació aportades juntament amb la sol·licitud, de la qual es desprén la necessitat de regularitzar la situació d'esta menor a fi de salvaguardar els seus interessos, i amb l'única finalitat d'obtindre'n el major benefici, és per això que procedix l'estimació de la sol·licitud promoguda i que ha donat lloc a la formació d'este expedient, cosa que dóna lloc a l'acolliment familiar judicial de la l'esmentada menor i a favor de la família proposada per l'entitat pública, d'acord amb el que disposa l'article 173.bis.3 del Codi Civil.  
2. L'acolliment familiar produïx la plena participació del menor en la vida de família, i imposa a qui el rep les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral (article 173.1 del Codi Civil). En estos termes hauran de desenvolupar la seua funció les persones designades per l'entitat pública per a exercir-la.  
Part dispositiva  
Atés el que s'ha exposat.  
José Luis Conde-Pumpido García, magistrat jutge de Primera Instància número 7 de Castelló de la Plana, dispose:   
Aprovar l'acolliment familiar judicial simple per un període de 12 mesos de la menor Jennifer Guasch Ángel, a favor de sos oncles paterns Francisco Guasch Gargallo i Rosa Torroella Sanz, els quals assumiran les obligacions a les quals es referix el raonament jurídic segon d'esta resolució.  
Notifiqueu al promotor, al Ministeri Fiscal, als acollidors i als pares biològics de la menor. Per a la notificació als pares biològics, Conrado Guasch Gargallo i Carmen Ángel López, en parador ignorat, publiqueu edictes al tauler d'anuncis d'este jutjat i en el Diari Oficial de la Generalitat.  
Contra la present resolució s'hi pot interposar un recurs d'apel·lació per a l'Audiència Provincial de Castelló que cal interposar dins dels cinc dies següents al de la notificació.  
Esta és la meua interlocutòria, que ordene i firme».  
Atés el desconeixement de l'actual domicili o residència dels pares biològics, Conrado Guasch Gargallo i Carmen Ángel López, mitjançant la interlocutòria d'esta data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat per a portar a efecte la diligència de notificació de interlocutòria de data 9 de novembre de 2006.  
Castelló de la Plana, 9 de novembre de 2006.. La secretària judicial: Eva María Murciano Vicente.